text: To litaurer idømt fængsel og udvisning
  07 juni 2018 kl. 14.55
  To mænd dømt efter omfattende tyveturne i det centrale Jylland
  To mænd fra Litauen har fået et års fængsel og udvisning af Danmark i seks år for 11 tyverier i Jylland.
  De ni var indbrud i private hjem, og der blev stjålet kameraer, ure, computere, parfume, sprut, sølvtøj, smykker og kontanter for små 200.000 kroner.
  De to litauere blev anholdt d. 15. januar i år og har tilstået alle forholdene.
  Retten har afgjort, at de to mænd skal blive i fængslet, indtil de har afsonet deres straf og kan udvises.
  